
 R O M Â N I A                                                                                                                                                                                                                    

JUDEŢUL TIMIŞ

ORAŞUL DETA

    P R I M A R

Nr. 9025/13.10.2021.                                                                                           

REFERAT  DE  APROBARE

a proiectului de hotărâre privind atestarea unor completări a inventarului bunurilor care aparțin domeniului public al Orașului Deta, județul Timiș.
Prin Hotărârea Consiliului Local nr. 13/05.03.2002 a fost însușit inventarul actualizat al bunurilor care alcătuiesc domeniul public al orașului Deta, județul Timiș, acesta fiind modificat și completat de către consiliul local pe parcursul anilor, de câte ori s-a impus acest lucru. Prin Hotărârea Guvernului nr. 977/2002 privind atestarea domeniului public al județului Timiș, precum și al municipiilor, orașelor și comunelor din județul Timiș, cu modificările și completările ulterioare - Anexa 5 “Inventarul bunurilor care aparțin domeniului public al orașului Deta“  a fost atestat domeniul public al orașului Deta. 
Prin reconsiderarea parametrilor specifici unor bunuri imobile cuprinse în domeniul public al orașului Deta şi intabularea acestora sub numere noi de Carte Funciară în evidenţele de publicitate imobiliară, pentru corelarea situaţiei reale din teren și cartea funciară, cu datele înscrise în inventarul bunurilor care alcătuiesc domeniul public al orașului Deta, în conformitate cu Ordonanța de urgență a Guvernului nr. 57/2019 privind Codul Administrativ, cu modificările și completările ulterioare, şi cu Normele tehnice pentru întocmirea inventarului bunurilor care alcătuiesc domeniul public al comunelor, oraşelor, municipiilor şi judeţelor, aprobate prin Hotărârea Guvernului nr. 392 din 14 mai 2020, este necesar completarea inventarului bunurilor care aparțin domeniului public al orașului Deta cu poziții noi a anexei nr.5 din Hotărârea Guvernului nr. 977/2002 privind atestarea domeniului public al judeţului Timiş, precum şi al municipiilor, oraşelor şi comunelor din judeţul Timiş, cu modificările şi completările ulterioare. 
Stabilirea valorii de inventar s-a efectuat în baza Hotărârii Consiliului local al orașului Deta nr. 196 din 20 decembrie 2019 privind însușirea Raportului de reevaluare a proprietăților imobiliare aflate în patrimonial UAT Oraș Deta nr.102/31.10.2019, întocmit de SC ULTEGRA SRL și în baza Hotărârii Consiliului local al orașului Deta nr. 2 din 26 ianuarie 2021 privind rerevaluarea diferențelor aferentă activelor fixe corporale care nu au fost supuse operațiunii de reevaluare.

Completarea inventarului bunurilor care alcătuiesc domeniul public al orașului Deta este justificată și de schimbarea regimului proprietății unor bunuri prin trecerea din domeniul public în domeniul privat şi invers, stabilirea regimului proprietății unor bunuri rezultate din investiții, constatarea unor inadvertenţe în inventar, suprapuneri între unele bunuri, necesitatea atestării apartenenţei unor terenuri la domeniul public, terenuri pe care urmează a se realiza investiţii prin programe cu finanţare internă sau externă, precum şi alte modificări care intervin în structura domeniului public, ținând cont de faptul că sunt bunuri de utilitate și interes public local.  

Având în vedere faptul că cele precizate sunt necesare și oportune, am inițiat  proiectul de hotărâre pentru însușirea  acestuia de către Consiliul local oraș Deta privind atestarea unor completări a inventarului bunurilor care aparțin domeniului public al orașului Deta, atestat prin anexa 5 la Hotărârea Guvernului nr. 977/2002 privind atestarea domeniului public al judeţului Timiş, precum şi al municipiilor, oraşelor şi comunelor din judeţul Timiş, cu modificările şi completările ulterioare, cu pozițiile noi de la  nr. 42  la nr.76.
Menționez că bunurile în cauză nu fac obiectul unor cererei de reconstituire a dreptului de proprietate privată sau de restituire depuse în temeiul actelor normative, care reglementează regimul juridic al imobilelor  preluate în mod abuziv de statul roman în perioada 6 martie 1945-22 decembrie 1989, lipsa sarcinilor și faptul că bunurile care fac obiectul proiectului de hotărâre nu sunt de uz și interes județean sau național. 

ptr.PRIMAR,

Radu Rotar

